title: Ger-mell mann
text: Er yezhoniezh e vez implijet an termen ger-mell mann (saoz: zero article) evit komz eus degouezhioù yezhadurel ma ne vez ket implijet ar ger-mell. 
  
  Bez' e c'hell ur ger-mell mann bezañ strizh pe amstrizh evel ar gerioù-mell all:
  
  Ger-mell mann strizh
  
  Gant anvioù resis zo e saozneg ne vez implijet ger-mell strizh ebet ("ger-mell strizh mann") pa reer dave oute goude un araogenn en un doare difestis keit ha ma reer gant ar ger-mell strizh evit resisaat an daveen en un doare deiktel, keñveriit:
  
   "He was taken to Ø prison"
   ("Kaset e oa bet d'an toull-bac'h" = "bac'het e oa bet")
  
   "He was taken to the prison"
   ("Kaset e oa bet d'an toull-bac'h" = "d'un toull-bac'h resis")
  
  Kemmañ a c'hell ivez ster ur ger hervez ma vez implijet gantañ ar ger-mell strizh pe get, da skouer:
  
   "Mont a rin d'ar gêr"
   "Mont a rin e Ø kêr"
  
  Ger-mell mann strizh
  
  E degouezhioù yezhadurel zo e ranker ober ivez chom hep implijout ar ger-mell amstrizh ("ger-mell amstrizh mann"), da skouer ne vez ket implijet ar ger-mell amztrizh gant ar ger "otro" e spagnoleg, keñveriit:
  
  Ger-mell strizh
  "Dame el otro"
   ("Ro din an all (=egile)")
  
  Ger-mell amstrizh mann
  "Dame Ø otro" (*"Dame (un) otro")
   ("Ro din unan all") 
  
  Doareer
  
  Gwelit ivez:
   Merk mann